Karate (WKF) sport turini yanada rivojlantirish chora-tadbirlari toʻgʻrisida
(resolution, 2023-11-03)

Karate (WKF) sport turi yoshlar orasida katta ommalashuv bilan foydalanayotganligini hisobga olib uni yanada rivojlantirish, karate boʻyicha zamonaviy sport obyektlari va inshootlarini barpo etish, shuningdek, milliy terma jamoalarimizning nufuzli sport musobaqalarida yuqori natijalarga erishishini taʼminlash maqsadida: 1. Quyidagilar 2023 — 2026-yillarda karate (WKF) sport turini (keyingi oʻrinlarda — karate) rivojlantirishning asosiy yoʻnalishlari etib belgilansin: iqtidorli yoshlarni, shu jumladan qizlarni aniqlash, tanlash va saralash (seleksiya), ularni sport maktablari va klublarining seksiyalari va toʻgaraklariga jalb etish; aholining barcha qatlamlari, shu jumladan jismoniy imkoniyati cheklangan va nogironligi boʻlgan shaxslarning karate bilan shugʻullanishi uchun hududlarda “Karate hamma uchun” dasturini amalga oshirish; maktabgacha yoshdagi bolalarda karatening “Kata” yoʻnalishiga qiziqish uygʻotish orqali nafas olish, xotira va konsentratsiyani saqlash, vestibulyar apparatni chiniqtirish kabi sogʻlomlashtirish ishlarini olib borish, texnik koʻmak loyihalarini jalb etish orqali “Kids karate” (kids karate) loyihasini amalga oshirish; karate boʻyicha zamonaviy sport obyektlarini barpo etish, mavjudlarining moddiy-texnika bazasini mustahkamlash, ularni zamonaviy sport anjomlari va jihozlari bilan taʼminlash; karate boʻyicha professional sportchilar sifatida tayyorlashning barcha bosqichlarini raqamlashtirish; karatega oʻqitishning zamonaviy metodikalariga asoslangan ilmiy-uslubiy va oʻquv adabiyotlar bilan taʼminlash hamda tibbiy xizmatni rivojlantirish; ijtimoiy tarmoqlar va ommaviy axborot vositalarida sogʻlom turmush tarzining muhim tarkibiy qismi va bolalarni barkamol inson etib tarbiyalashga xizmat qiladigan sport turi sifatida karateni targʻib qilishga yoʻnaltirilgan yangi va samarali usullarni joriy qilish. 2. Yoshlar siyosati va sport vazirligi, Oʻzbekiston Milliy olimpiya qoʻmitasi va Oʻzbekiston Milliy paralimpiya qoʻmitasining: Oʻzbekiston karate milliy federatsiyasini Oʻzbekiston karate (WKF) assotsiatsiyasi (keyingi oʻrinlarda — Karate assotsiatsiyasi) etib qayta tashkil qilish; joylarda ishlarni rivojlantirish va muvofiqlashtirish, uslubiy qoʻllab-quvvatlash va monitoring qilish maqsadida Karate assotsiatsiyasining hududiy boʻlinmalarini tashkil etish; jismoniy imkoniyati cheklangan va nogironligi boʻlgan shaxslar oʻrtasida parakarateni rivojlantirish va ularning bu boradagi iqtidorini har tomonlama qoʻllab-quvvatlash uchun Oʻzbekiston Milliy paralimpiya qoʻmitasi tuzilmasida parakarate boʻlimini tashkil etish toʻgʻrisidagi takliflari maʼqullansin. Belgilansinki, Karate assotsiatsiyasi: Oʻzbekiston karate milliy federatsiyasining huquqlari, majburiyatlari va shartnomalari, shu jumladan xalqaro shartnomalari boʻyicha huquqiy vorisi hisoblanadi; Xalqaro karate federatsiyasi (WKF) tomonidan oʻrnatilgan talab va qoidalar asosida Oʻzbekistonda karate boʻyicha barcha federatsiya va assotsiatsiyalar faoliyatini birlashtiradi hamda ular oʻrtasida oʻzaro hamkorlikni tashkil etadi. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari uch oy muddatda Karate assotsiatsiyasining hududiy boʻlimlari uchun tegishli shart-sharoitlar yaratish, moliyaviy va moddiy-texnika bazasini mustahkamlashga koʻmaklashish uchun ularga hududiy yirik tashkilotlar va homiylarni biriktirsin hamda ularni joylashtirish uchun bino va inshootlar ajratilishini taʼminlasin. 4. Quyidagilar: 2023 — 2026-yillarda karate (WKF) sport turini rivojlantirish dasturi 1-ilovaga muvofiq; 2023 — 2026-yillarda karate (WKF) sport turini rivojlantirishning maqsadli koʻrsatkichlari 2-ilovaga muvofiq tasdiqlansin. 2023 — 2026-yillarda karate (WKF) sport turini rivojlantirish dasturini moliyalashtirish manbalari etib quyidagilar belgilansin: sport va ommaviy jismoniy tarbiya tadbirlarining kalendar rejasida nazarda tutiladigan mablagʻlar; Oʻzbekiston Milliy olimpiya qoʻmitasiga Davlat budjeti va homiylar tomonidan ajratiladigan mablagʻlar; Qoraqalpogʻiston Respublikasi respublika budjeti, viloyatlar viloyat budjetlari va Toshkent shahri shahar budjetidan ajratiladigan mablagʻlar; Karate assotsiatsiyasiga uning ustavidagi yoʻnalishlar boʻyicha yuridik va jismoniy shaxslardan kelib tushadigan badal pullari; jismoniy va yuridik shaxslarning homiylik xayriyalari; qonunchilik hujjatlari bilan taqiqlanmagan boshqa manbalar. 5. 2026-yil Dakar shahrida (Senegal) boʻlib oʻtadigan IV yozgi Yoshlar olimpiya oʻyinlari, shuningdek, Butunjahon sport oʻyinlari, Osiyo va Paraosiyo oʻyinlariga (keyingi oʻrinlarda — kompleks musobaqalar) Oʻzbekiston sportchilarini kompleks tayyorlashning ustuvor vazifalari etib quyidagilar belgilansin: karate boʻyicha klub, seksiya va toʻgaraklar tarmogʻini kengaytirish, ularning faoliyatini samarali tashkil etish; ilgʻor xorijiy tajribani oʻrgangan holda hamda innovatsion texnologiyalarni keng joriy qilish orqali hududlarda karate boʻyicha zarur sport infratuzilmasini yaratish; karate boʻyicha Xalqaro karate federatsiyasi (WKF) tomonidan tasdiqlangan norma va qoidalarda belgilangan yosh toifalari boʻyicha milliy terma jamoa tarkiblarini shakllantirish, shuningdek, nufuzli xalqaro va mintaqaviy musobaqalarda ularning ishtirokini taʼminlash. 6. Belgilab qoʻyilsinki, karate boʻyicha kompleks musobaqalarga sportchilarni tayyorlash, ularning natijadorligini oshirish hamda Karate assotsiatsiyasi faoliyatini moliyaviy qoʻllab-quvvatlash maqsadida (respublika va xalqaro sport musobaqalari, oʻquv-mashgʻulot yigʻinlari, Osiyo hamda jahon chempionatlari va kuboklari, Karate assotsiatsiyasining saqlash xarajatlari uchun) 2024-yildan boshlab har yili 5 milliard soʻmdan mablagʻ ajratib boriladi. Bunda, ushbu mablagʻlarning 3 milliard soʻmi sport va ommaviy jismoniy tarbiya tadbirlarining respublika kalendar rejasi hamda qolgan qismi Oʻzbekiston Milliy olimpiya qoʻmitasiga Davlat budjeti va homiylar tomonidan ajratiladigan mablagʻlar hisobidan qoplanadi. 7. Shunday tartib oʻrnatilsinki, unga koʻra 2024-yildan boshlab har yili anʼanaviy tarzda: respublikaning barcha hududlarida 7-oktabr kuni — Butunjahon karate kuniga bagʻishlangan Karate festivali; karate va parakarate boʻyicha nufuzli “Uzbekistan Open” xalqaro turniri; karate boʻyicha Xalqaro karate federatsiyasining (WKF) tasdiqlangan norma va qoidalarida belgilangan yosh toifalari boʻyicha uch bosqichli (tuman/shahar, hududiy va respublika) chempionatlar va kuboklar; karate boʻyicha davlat sport-taʼlim muassasalari oʻrtasida “Oʻzbekiston chempionati” musobaqasi oʻtkaziladi. 8. Yoshlar siyosati va sport vazirligi (A. Ikramov): a) Maktabgacha va maktab taʼlimi vazirligi, Oʻzbekiston Milliy olimpiya qoʻmitasi, Oʻzbekiston Milliy paralimpiya qoʻmitasi va Karate assotsiatsiyasi bilan birgalikda: ikki oy muddatda mazkur qarorning 7-bandida koʻrsatilgan musobaqalarga puxta tayyorgarlik koʻrish va ularni yuqori saviyada oʻtkazish boʻyicha chora-tadbirlar rejasini tasdiqlasin; respublikada oʻtkaziladigan xalqaro turnirlarda mahalliy karatechilar bilan birgalikda yuqori reytingga ega boʻlgan xalqaro karatechilar, trenerlar va hakamlarning ishtirokini taʼminlasin; mazkur qarorning 7-bandida koʻrsatilgan Karate festivali va xalqaro turnirni 2024-yil 1-yanvardan boshlab sport va ommaviy jismoniy tarbiya tadbirlarining respublika kalendar rejasiga kiritsin; mazkur musobaqalarni oʻtkazish jarayonini mahalliy va xorijiy ommaviy axborot vositalari hamda boshqa kommunikatsiya manbalarida keng yoritsin; b) hududiy terma jamoalarning asosiy tayyorgarlikni olib borishi uchun ularga hududiy sportning yakkakurash turlariga ixtisoslashtirilgan sport maktablarining inshootlarini asosiy baza sifatida biriktirsin. 9. Maktabgacha va maktab taʼlimi vazirligi (X. Umarova) Yoshlar siyosati va sport vazirligi hamda Karate assotsiatsiyasi bilan birgalikda uch oy muddatda oʻz mablagʻlari hisobidan zarur shart-sharoitlar mavjud boʻlgan umumiy oʻrta taʼlim maktablarida sport maktablari va klublarining trenerlarini jalb etish orqali darsdan tashqari alohida karate seksiyalari va toʻgaraklarini tashkil etsin. 10. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari karateni ommalashtirish maqsadida: yoshlar oʻrtasida tuman (shahar) va hudud miqyosida musobaqalarni muntazam ravishda tashkil qilsin; mahalliy oʻquv-mashgʻulot yigʻinlari va sport musobaqalarida hududiy sport jamoalari ishtirok etishini taʼminlasin. 11. Yoshlar siyosati va sport vazirligi tizimida Oʻzbekiston karateni rivojlantirish markazi (keyingi oʻrinlarda — Karate markazi) tashkil etilsin. Belgilansinki, Karate markazi faoliyati Karate assotsiatsiyasi tomonidan Xalqaro karate federatsiyasi (WKF) bilan hamkorlikda Markaziy Osiyoda yangi “yetakchi” (lidership) imidjni yaratishga yoʻnaltiriladi. 12. Quyidagilar Karate markazining asosiy vazifalari etib belgilansin: karate, shu jumladan parakarate boʻyicha yuqori malakali professional sportchilar, trenerlar, trener-seleksionerlar, hakamlar va boshqa mutaxassislarni ilgʻor xorijiy tajriba asosida tayyorlash; karate, shu jumladan parakarate boʻyicha sportchilar, trenerlar, trener-seleksionerlar, hakamlar va boshqa mutaxassislarning kasbiy mahorati va malakasini oshirish; karate boʻyicha ilgʻor tajribalarni oʻrganish va mamlakatimizda joriy etish boʻyicha tavsiyalar ishlab chiqish maqsadida xorijiy mamlakatlarning yetakchi muassasalarini jalb etish va xalqaro aloqalarni rivojlantirish; karate, shu jumladan parakarate boʻyicha oʻquv dasturlari va metodologiyani yangilash, sportchi va mutaxassislarning tayyorgarlik jarayoniga ilgʻor innovatsion texnologiyalarni joriy etish; mahalliy va xorijiy mutaxassislar ishtirokida seminar-treninglar, master-klasslar, oʻquv mashgʻulotlari tashkil etish. Belgilansinki, Karate markazi barcha yosh toifalari boʻyicha terma jamoalarning oʻquv-mashgʻulot yigʻinlarini oʻtkazish uchun asosiy sport bazasi hisoblanadi. 13. Karate markazi faoliyatini moliyalashtirish manbalari etib quyidagilar belgilansin: Davlat budjeti mablagʻlari; Karate assotsiatsiyasi mablagʻlari; faoliyat ixtisosligi boʻyicha xizmatlarni realizatsiya qilishdan va markazning ustavidagi vazifalarga muvofiq boʻlgan boshqa faoliyat turlaridan olingan daromadlar; asosiy mashgʻulotlar oʻtkazilmaydigan vaqtda boʻsh turgan mol-mulkni ijaraga berishdan tushgan daromadlar; jismoniy va yuridik shaxslarning homiylik xayriyalari; xalqaro moliya institutlari, xorijiy hukumat moliya tashkilotlari va boshqa xalqaro tashkilotlar grantlari; qonunchilik hujjatlari bilan taqiqlanmagan boshqa manbalar. 14. Belgilansinki: Karate markazi Yoshlar siyosati va sport vazirligi tizimidagi Toshkent shahar oliy sport mahorati maktabi faoliyatini maqbullashtirish hisobiga uning oʻrnida tashkil etiladi; Toshkent shahridagi sportning oʻyin turlari va yengil atletika boʻyicha ixtisoslashtirilgan sport maktabining Toshkent shahri, Uchtepa tumani, Sakkokiy koʻchasi, 4-“B” uy manzilida joylashgan bino-inshootlari tegishli hududi bilan birga Karate markaziga operativ boshqaruv huquqi bilan oʻtkazib beriladi; Karate markazi binosi va zarur infratuzilmasini barpo etish 2024-2025-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturi doirasida amalga oshiriladi. Bunda, Karate markazi uchun zarur boʻladigan qoʻshimcha bino va inshootlar innovatsion texnologiyalarga asoslangan, qimmat boʻlmagan, energiya tejovchi va tez barpo etiladigan yengil konstruksiya va materiallardan barpo etiladi. Vazirlar Mahkamasi uch oy muddatda Karate markazi faoliyatini tashkil etish boʻyicha Hukumat qarorini qabul qilsin. 15. Yoshlar siyosati va sport vazirligi (M. Ismailov) Karate assotsiatsiyasi (R. Talipov) bilan birgalikda 2024-yil 1-martga qadar: joylarda karate bilan shugʻullanayotgan, shuningdek, musobaqalarda qatnashuvchi barcha sportchilar toʻgʻrisidagi maʼlumotlarni toʻliq raqamlashtirsin; respublika hududlaridagi barcha turdagi davlat va nodavlat taʼlim muassasalari, klub, seksiya va toʻgaraklarda karate bilan shugʻullanayotgan, shuningdek, sport va ommaviy jismoniy tarbiya tadbirlarining viloyat va respublika kalendar rejalariga kiritilgan musobaqalarda qatnashuvchi karatechilar toʻgʻrisidagi yagona maʼlumotlar bazasini shakllantirsin. Bunda, yagona maʼlumotlar bazasini yaratish, ishga tushirish va keyinchalik texnik qoʻllab-quvvatlash Karate assotsiatsiyasiga har yili ajratiladigan mablagʻlar hisobidan amalga oshiriladi. 16. Mudofaa vazirligi (B. Kurbanov) Yoshlar siyosati va sport vazirligi, Karate assotsiatsiyasi bilan birgalikda Qurolli Kuchlar tizimida karateni ommalashtirish va rivojlantirish ishlarini amalga oshirsin, shu jumladan harbiy xizmatchilar va xodimlar oʻrtasida turnirlar hamda musobaqalarni tashkil qilsin, ularni sport zaxirasi va terma jamoalar tarkibiga jalb qilsin. 17. Belgilab qoʻyilsinki, 2024/2025 oʻquv yilidan boshlab: Oʻzbekiston davlat jismoniy tarbiya va sport universitetida karate boʻyicha bakalavriat taʼlim yoʻnalishiga va magistratura mutaxassisligiga amaldagi oʻqishga qabul qilishning davlat buyurtmasi parametrlari joriy oʻquv yiliga nisbatan ikki baravarga oshiriladi; Oʻzbekiston davlat jismoniy tarbiya va sport universitetining Nukus va Fargʻona filiallarida karate boʻyicha oʻqishga qabul qilishning davlat buyurtmasi parametrlari nazarda tutiladi. 18. Vazirlar Mahkamasi (A.N. Aripov): yirik xalqaro sport musobaqalariga sportchilarni tayyorlash boʻyicha komissiyalarning kengaytirilgan yigʻilishlarida mazkur qarorning mazmun-mohiyati, vazifalarning soʻzsiz bajarilishi va yuzaga kelayotgan muammo va masalalar yechimini muhokama qilib borsin; ikki oy muddatda karate boʻyicha kompleks musobaqalarga puxta tayyorgarlik koʻrish maqsadida Karate assotsiatsiyasiga tegishli shart-sharoitlar yaratish uchun homiy tashkilot biriktirsin. 19. Mazkur qarorning ijrosini samarali tashkil qilishga masʼul va shaxsiy javobgar etib yoshlar siyosati va sport vaziri A.I. Ikramov, Oʻzbekiston Milliy olimpiya qoʻmitasi bosh kotibi O.O. Qosimov hamda Karate assotsiatsiyasi raisi R.A. Talipov belgilansin. Qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidenti Administratsiyasi departamenti rahbari O.Q. Abduraxmanov zimmasiga yuklansin. T/r Chora-tadbirlar Amalga oshirish mexanizmlari Amalga oshirish muddatlari Moliyalashtirish manbalari Masʼul ijrochilar 1. Oʻzbekiston karate (WKF) assotsiatsiyasi huzurida karate (WKF) sport turi boʻyicha (keyingi oʻrinlarda — karate) respublika professional klubini tashkil etish. 1. Karate boʻyicha respublika professional klubi faoliyatini samarali tashkil qilish. 2024-yil yanvar Ijrochilar va homiylar mablagʻlari Oʻzbekiston karate (WKF) assotsiatsiyasi, Yoshlar siyosati va sport vazirligi 2. Karate boʻyicha nufuzli xalqaro musobaqalarda ishtirok etadigan sportchilar bilan individual ishlash va ularning puxta tayyorgarligini tashkil etish. 2023 — 2026-yillar davomida 2. Oʻzbekiston karate (WKF) assotsiatsiyasi yoʻllanmasi asosida hududlarga trenerlarni va mutaxassislarni maʼlum bir muddatga ilgʻor tajribani joriy etish maqsadida yuborish (rotatsiya qilish). 1. Karate rivojlanmayotgan va natijadorligi past boʻlgan hududlarga trenerlar va tegishli mutaxassislarni yuborish (rotatsiya qilish), ularni biriktirish, reja va shartlarni ishlab chiqish. 2. Tajriba sifatida Jizzax va Navoiy viloyatlarini tanlash. 2024-yil mart Ijrochilar va homiylar mablagʻlari Oʻzbekiston karate (WKF) assotsiatsiyasi, Yoshlar siyosati va sport vazirligi, Jizzax va Navoiy viloyatlari hokimliklari 3. Hududlarda karate boʻyicha iqtidorli yoshlarni aniqlash, tanlash va saralash (seleksiya) ishlarini takomillashtirish. 1. Iqtidorli yoshlarni hududlardagi seleksionerlarni jalb qilgan holda aniqlash. 2. Saralab olish (seleksiya) yoʻli bilan aniqlangan iqtidorli yoshlarni kelajakda oliy mahoratli karate boʻyicha sportchi boʻlib shakllanishi uchun sport maktablariga yoʻnaltirish. 3. Taʼlim muassasalarida ushbu yoshlarning oʻqish va shugʻullanish jarayonini doimiy nazoratga olgan holda monitoring olib borish. 4. Olimpiya va jahon chempionlari, mashhur sportchilar hamda boshqa xalqaro darajadagi mutaxassislar tomonidan yosh karatechilar bilan mahalla, tuman va shaharlarda doimiy ravishda mahorat darslarini tashkil qilish. 5. Tuman (shahar) saralash bosqichlarining uzluksiz oʻtkazilishini joriy etish. 6. Hududlardagi seleksionerlar tomonidan tuman (shahar) sport va ommaviy jismoniy tarbiya tadbirlarining kalendar rejasi asosida oʻtkazilayotgan musobaqalarda iqtidorli yoshlar roʻyxatini shakllantirish hamda ularning harakatlanish monitoringini yuritishni yoʻlga qoʻyish. 2023 — 2026-yillar davomida Ijrochilar va homiylar mablagʻlari Oʻzbekiston karate (WKF) assotsiatsiyasi, Yoshlar siyosati va sport vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 4. Olis va chekka hududlarda joylashgan sport muassasalarining karate boʻyicha boʻlimlarini qoʻllab-quvvatlash. 1. Olis va chekka hududlarda joylashgan sport muassasalarining karate boʻyicha boʻlimlarini qoʻllab-quvvatlashni nazarda tutuvchi chora-tadbirlarni belgilash. 2. Olis va chekka hududlarda joylashgan sport muassasalarining karate boʻyicha boʻlimlari faoliyatini tahlil qilish va natijadorlikni baholash. 2024-yil fevral Ijrochilar va homiylar mablagʻlari Oʻzbekiston karate (WKF) assotsiatsiyasi, Yoshlar siyosati va sport vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 5. Maktabgacha yoshdagi bolalarda karatening “Kata” yoʻnalishiga qiziqishni uygʻotish. 1. Maktabgacha taʼlim tashkilotlarida “Kids karate” (kids karate) loyihasini ishga tushirish. 2024-yil aprel Ijrochilar, homiylar, grant va Davlat budjeti mablagʻlari Maktabgacha va maktab taʼlimi vazirligi, Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston karate (WKF) assotsiatsiyasi 2. Loyiha doirasida tanlangan maktabgacha taʼlim tashkilotlarini karate boʻyicha inventar va kiyimlar bilan taʼminlash. 2024-yil sentyabr 6. Karatechilarning sport tibbiyoti haqidagi bilim darajasini oshirish. 1. Toshkent tibbiyot akademiyasi, Samarqand davlat tibbiyot universiteti, Andijon va Buxoro davlat tibbiyot institutlari sport tibbiyoti kafedralari bilan hamkorlikda seminar-treninglar tashkil etish. 2. Seminar-treninglarni sport kardiologiyasi, travmatologiyasi va ortopediyasi, farmakologiyasi, sportchilarning somatik kasalliklarini davolash, immunitetni korreksiyalash (tuzatish), funksional tashxis (diagnostika), sport jarohatidan keyingi reabilitatsiyasi hamda sportchilarning mashgʻulotlar va musobaqa yuklamalaridan keyingi reabilitatsiyasi kabi mavzularda oʻtkazish. 2024-yil martdan boshlab Ijrochilar mablagʻlari Sogʻliqni saqlash vazirligi, Yoshlar siyosati va sport vazirligi, Oʻzbekiston karate (WKF) assotsiatsiyasi 7. “Karate hamma uchun” dasturini amalga oshirish. 1. Karateni taʼlim muassasalari, yoshlar oʻrtasida keng targʻib qilish orqali ommalashtirish, aholining ushbu sport turiga qiziqishini oshirish. 2. Taʼlim muassasalari, mahallalarda karate boʻyicha toʻgaraklarni tashkil qilish. 3. Karate boʻyicha sport klublari faoliyatini yanada kengaytirish, ularni qoʻllab-quvvatlash. 4. Hududlarda karate infratuzilmasini kengaytirish maqsadida investitsiya va grant mablagʻlarini jalb qilish. 2024-yil fevral Ijrochilar va homiylar mablagʻlari Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston karate (WKF) assotsiatsiyasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 5. Jismoniy imkoniyati cheklangan va nogironligi boʻlgan shaxslarning karate bilan bepul shugʻullanishlari uchun qulayliklar yaratish va ularni har tomonlama qoʻllab-quvvatlash. “Yoshlar daftari” va “Ayollar daftari” jamgʻarmalari mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 8. Oʻzbekiston karateni rivojlantirish markazi uchun sport bazasini barpo etish. 1. Toshkent shahridagi sportning oʻyin turlari va yengil atletika boʻyicha ixtisoslashtirilgan sport maktabining Toshkent shahri, Uchtepa tumani, Sakkokiy koʻchasi, 4-“B” uy manzilida joylashgan bino-inshootlarini tegishli hududi bilan birga Oʻzbekiston karateni rivojlantirish markazi tasarrufiga oʻtkazib berish. 2023-yil dekabr - Yoshlar siyosati va sport vazirligi 2. Ajratilgan obyektda Oʻzbekiston karateni rivojlantirish markazi faoliyatini toʻlaqonli yoʻlga qoʻyish uchun zarur boʻladigan bino-inshootlarga boʻlgan ehtiyojni oʻrganish. 2024-yil mart - Yoshlar siyosati va sport vazirligi, Oʻzbekiston karate (WKF) assotsiatsiyasi 3. Oʻzbekiston karateni rivojlantirish markazida zarur bino va inshootlarni (zamonaviy mehmonxona, trenajyor zali, nazariy mashgʻulotlar xonalari, tibbiyot va reabilitatsiya markazi, oshxona binolarini) qurish boʻyicha takliflarni Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturiga kiritish boʻyicha chora-tadbirlarni amalga oshirish. 2024-yil sentyabr Davlat budjeti mablagʻlari Iqtisodiyot va moliya vazirligi, Yoshlar siyosati va sport vazirligi, Oʻzbekiston karate (WKF) assotsiatsiyasi 9. Sport-taʼlim muassasalarida karate boʻyicha oʻquv reja va dasturlarini takomillashtirish va uni rivojlantirishning ilmiy-metodik taʼminotini yoʻlga qoʻyish. 1. Oʻquv reja va dasturlarini ilgʻor xorijiy tajriba asosida qayta k�rib chiqish. 2024-yil fevral Ijrochilar va homiylar mablagʻlari Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston karate (WKF) assotsiatsiyasi 2. Xalqaro standartlarga javob beradigan oʻquv reja va dasturlari, maxsus taʼlim dasturlarini ishlab chiqish. 3. Ishlab chiqilgan oʻquv rejalari va dasturlarini amalga oshirish. 2024-yil aprel 10. Karate boʻyicha trener va mutaxassislar salohiyatini oshirish. 1. Trener va hakamlar uchun oʻquv-seminar tashkil etish va oʻtkazish boʻyicha reja grafik va oʻquv dasturini ishlab chiqish hamda tasdiqlash. 2. Reja-grafik asosida salohiyatli mutaxassislarni jalb qilgan holda oʻqishlarni bosqichma-bosqich tashkil etish. 2024-yil yanvardan boshlab har yili Ijrochilar va homiylar mablagʻlari Oʻzbekiston karate (WKF) assotsiatsiyasi 3. Oʻquv-seminarlar yakuni boʻyicha tegishli trener va hakamlarni attestatsiyadan oʻtkazib, uning natijasidan kelib chiqib yil davomida ularga sport musobaqalarida qatnashishi yuzasidan xulosa berish amaliyotini yoʻlga qoʻyish. 2024-yil mart 11. Karate bilan shugʻullanishga qiziqishni oshirishga yoʻnaltirilgan adabiyotlarni yaratish. 1. Sport qahramonlari hayotini jozibali bayon etish orqali adabiyotlarni yaratish. 2. Mashhur sportchilar tajribasini koʻrsatib beruvchi oʻquv adabiyotlar yaratish va mashgʻulotlarda foydalanishni yoʻlga qoʻyish. 2024-2025-yillar davomida Ijrochilar, homiylar, Davlat budjeti mablagʻlari Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston karate (WKF) assotsiatsiyasi 12. Karate boʻyicha elektron taʼlim resurslarida mashq jarayonini tashkil etish va oʻtkazish yuzasidan metodik tavsiyalarning respublika ochiq maʼlumotlar bazasini yaratish. 1. Karate boʻyicha elektron darsliklar, mashq jarayonlarini videolavhalarda aks ettiruvchi elektron metodik qoʻllanmalar yaratish. 2. Elektron darslik va qoʻllanmalarning yagona respublika ochiq maʼlumotlar bazasini yaratish. 2024-yil aprel Ijrochilar va homiylar mablagʻlari Oʻzbekiston jismoniy tarbiya va sport universiteti, Oʻzbekiston Milliy olimpiya qoʻmitasi, Oʻzbekiston karate (WKF) assotsiatsiyasi 13. Oʻquv-mashq jarayoniga jahonning yetakchi mutaxassislarini tizimli asosda jalb etish hamda kadrlarni tajriba almashish maqsadida karate rivojlangan yetakchi xorijiy davlatlarga yuborish. 1. Karate boʻyicha yetakchi xorijiy davlatlarning (Yaponiya, Koreya, Fransiya, Italiya, Turkiya, Eron, Xitoy va boshqalar) ilgʻor tajribasini oʻrganish. 2024-yil iyun — dekabr Ijrochilar va homiylar mablagʻlari Oʻzbekiston karate (WKF) assotsiatsiyasi, Yoshlar siyosati va sport vazirligi, Oʻzbekiston Milliy olimpiya qoʻmitasi 2. Mutaxassislarni xorijiy davlatlarga tajriba almashishga yuborish hamda ularning yurtimizga tajriba almashish maqsadida kelish rejasini ishlab chiqishva tasdiqlash. 2024-yil dekabr 14. Xalqaro karate federatsiyasi (WKF), Osiyo karate federatsiyasi (AKF) hamda yetakchi xorijiy mamlakatlarning karate federatsiya (assotsiatsiya)lari bilan hamkorlikni mustahkamlash. Karate boʻyicha jahon reytinglarida yuqori oʻrinlarni egallagan davlatlar, shu jumladan Yaponiya, Koreya, Fransiya, Italiya, Turkiya, Eron, Xitoy davlatlarining ilgʻor tajribasini oʻrganish va amaliyotga joriy qilish, ularning sport federatsiya (assotsiatsiya)lari bilan hamkorlikni kuchaytirish. Bunda, yoshlarni sportga jalb etish, sportchilar bilan ishlash va xalqaro musobaqalarga tayyorgarlik koʻrish masalalariga alohida eʼtibor qaratish. 2024-yil yanvardan boshlab Ijrochilar va homiylik mablagʻlari Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston karate (WKF) assotsiatsiyasi 15. Karate boʻyicha mahoratli sportchilarni tayyorlash. 1. Kara�e boʻyicha sportchilarga daraja (belbogʻ) berish tizimini tubdan qayta koʻrib chiqish orqali takomillashtirish hamda bu borada ochiqlik va shaffoflikni taʼminlash. 2. Sportchilarga daraja (belbogʻ) berish, ulaning salohiyatini baholash boʻyicha respublika va hududiy komissiyalar faoliyatini yoʻlga qoʻyish hamda ularning majburiyatlarini belgilash. 3. Joylarda sportchilar salohiyatini baholash va ularga daraja (belbogʻ) berish boʻyicha sinovlarni qabul qilish jarayonlarini yagona reja-grafik asosida oʻtkazishni yoʻlga qoʻyish. 2023-yil dekabr Ijrochilar va homiylik mablagʻlari Oʻzbekiston karate (WKF) assotsiatsiyasi 16. Oʻzbekistonda anʼanaviy tarzda karate boʻyicha erkaklar va ayollar jamoalari oʻrtasida (olimpiya va xalqaro vazn toifalari boʻyicha) xalqaro sport musobaqalarini oʻtkazish. 1. Respublikaning barcha hududlarida 7-oktabr kuni — Butunjahon karate kuniga bagʻishlangan karate festivalini oʻtkazish. 2024-yildan boshlab har yili oktyabr Sport va ommaviy jismoniy tarbiya tadbirlarining respublika kalendar rejasiga ajratilgan mablagʻlar doirasida Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston Milliy paralimpiya qoʻmitasi, Oʻzbekiston karate (WKF) assotsiatsiyasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Karate va parakarate boʻyicha “Uzbekistan Open” xalqaro turnirini respublika hududlarida oʻtkazish. 2024-yildan boshlab har yili aprel 3. Mazkur musobaqalar gʻolib va sovrindorlarini munosib ragʻbatlantirish. Musobaqalar yakunlari boʻyicha 17. Ommaviy axborot vositalari, shu jumladan Internet orqali karateni keng targʻib qilish. Quyidagilarni nazarda tutuvchi media-rejani ishlab chiqish va tasdiqlash: Ishlab chiqish va tasdiqlash — 2024-yil aprel Ijrochilar mablagʻlari Oʻzbekiston Milliy teleradiokompaniyasi, Oʻzbekiston Milliy media assotsiatsiyasi, Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston Milliy paralimpiya qoʻmitasi, Oʻzbekiston karate (WKF) assotsiatsiyasi Oʻzbekiston Milliy teleradiokompaniyasining “Sport” telekanalida karate boʻyicha mahalliy va xalqaro musobaqalar, sportchilarimiz tomonidan erishilgan yutuqlarni muntazam yoritib borish maqsadida “Karate WKF” maxsus ruknini tashkil qilish; hududiy telekanallar va ommaviy axborot vositalarida karateni keng yoritish ishlarini doimiy ravishda tashkillashtirib borish; mashhur sportchilar bilan davra suhbatlari, muloqotlar va mahorat darslarini oʻtkazish; taniqli sportchilar ishtirokida ijtimoiy reklama roliklarini ishlab chiqish va namoyish etish; sport jurnalistlarining karate yutuqlari tahliliga bagʻishlangan koʻrsatuvlarini ommaviy axborot vositalarida doimiy yoritib borish. Amalga oshirish — 2024 — 2026-yillar davomida T/r Koʻrsatkichlar Oʻlchov birligi Yillar kesimida Masʼul ijrochilar 2023 2024 2025 2026 1. Oʻzbekistonda karate (WKF) bilan doimiy shugʻullanuvchilar Son 40 000 45 000 50 000 55 000 Yoshlar siyosati va sport vazirligi, Oʻzbekiston karate (WKF) assotsiatsiyasi 2. Sport-taʼlim muassasalarida karate (WKF) bilan doimiy shugʻullanuvchilar Son 23 200 24 000 25 000 26 000 Yoshlar siyosati va sport vazirligi, Oʻzbekiston karate (WKF) assotsiatsiyasi 3. Maktabgacha taʼlim muassasalarida karate toʻgaraklari Son 10 20 30 40 Maktabgacha va maktab taʼlimi vazirligi, Oʻzbekiston karate (WKF) assotsiatsiyasi 4. Sport-taʼlim muassasalaridagi karate (WKF) boʻyicha trenerlar Son 1 175 1 250 1 300 1 350 Yoshlar siyosati va sport vazirligi, Oʻzbekiston karate (WKF) assotsiatsiyasi 5. Karate (WKF) boʻyicha xalqaro toifadagi hakamlar Son 4 8 15 20 Oʻzbekiston karate (WKF) assotsiatsiyasi, Yoshlar siyosati va sport vazirligi 6. Sport-taʼlim muassasalari oʻquvchilari oʻrtasida oʻtkaziladigan karate (WKF) musobaqalari Son 14 18 20 22 Yoshlar siyosati va sport vazirligi, Oʻzbekiston karate (WKF) assotsiatsiyasi 7. Karate (WKF) boʻyicha terma jamoalarning xalqaro sport musobaqalarida ishtiroki Son 6 10 14 18 Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston karate (WKF) assotsiatsiyasi